Ekonomická a účtovná agenda

Účel spracúvania osobných údajov:
Účelom spracúvania osobných údajov je vedenie ekonomickej a účtovnej evidencie Prevádzkovateľa v súvislosti so zmluvnými vzťahmi s klientmi – podnikateľskými subjektmi. Spracúvanie osobných údajov zahŕňa najmä vystavovanie a evidenciu účtovných dokladov, vedenie účtovníctva, archiváciu účtovných dokumentov, správu finančných operácií a plnenie zákonných povinností Prevádzkovateľa vyplývajúcich z právnych predpisov v oblasti účtovníctva a daní.

Dotknuté osoby alebo kategória dotknutých osôb:
Dotknutými osobami sú štatutárni zástupcovia klientov – podnikateľských subjektov, kontaktné osoby klientov uvedené na zmluvách alebo účtovných dokladoch a osoby uvedené na účtovných alebo obchodných dokumentoch.

Kategória osobných údajov:
Bežné osobné údaje potrebné na vedenie účtovnej a ekonomickej evidencie.

Zoznam alebo rozsah osobných údajov
Spracúvajú sa najmä tieto osobné údaje: meno a priezvisko, obchodné meno podnikateľského subjektu, sídlo alebo miesto podnikania, identifikačné údaje podnikateľského subjektu (IČO, DIČ, IČ DPH), e-mailová adresa, telefónne číslo, údaje uvedené na faktúrach, zmluvách alebo účtovných dokladoch a údaje súvisiace s finančnými transakciami alebo platbami.

Právny základ spracúvania osobných údajov:
Zákonnosť spracúvania osobných údajov
Čl. 6 ods. 1 písm. c) Nariadenie GDPR – splnenie zákonnej povinnosti Prevádzkovateľa.
Spracúvanie osobných údajov je nevyhnutné na plnenie zákonných povinností Prevádzkovateľa vyplývajúcich najmä z právnych predpisov upravujúcich účtovníctvo a daňové povinnosti.

Zákonná povinnosť spracúvania osobných údajov:
Spracúvanie osobných údajov vyplýva najmä z právnych predpisov v oblasti účtovníctva a daní, najmä zo zákona č. 431/2002 Z. z. o účtovníctve a súvisiacich daňových predpisov.

Príjemcovia alebo kategórie príjemcov, ktorým budú osobné údaje poskytnuté:
Sprostredkovatelia podľa čl. 28 Nariadenia GDPR:
· ACC Dominus, spol. s r. o. – vedenie účtovnej agendy, 
· Papaya POS s. r. o. – zabezpečenie systému eKasa, evidencia tržieb a servis pokladničného zariadenia, 
· Google LLC – poskytovanie cloudových a IT služieb (najmä e-mailová komunikácia a interné úložisko účtovných dokladov), 
· Websupport, s. r. o. – poskytovanie webhostingových a e-mailových služieb. 

Samostatní prevádzkovatelia:
· Tatra banka, a. s. – poskytovanie bankových a platobných služieb.

Iné oprávnené subjekty:
Osobné údaje môžu byť sprístupnené orgánom verejnej moci, ktoré majú zákonné oprávnenie na ich spracúvanie, najmä daňovým orgánom, kontrolným a dozorným orgánom, súdom alebo orgánom činným v trestnom konaní.

Prenos do tretích krajín:
Osobné údaje nie sú poskytované do tretích krajín.

Prenos do medzinárodných organizácií:
Osobné údaje nie sú poskytované do medzinárodných organizácií.

Zverejňovanie osobných údajov:
Prevádzkovateľ osobné údaje nezverejňuje.

Doba uchovávania osobných údajov / kritérium jej určenia:
Osobné údaje sa uchovávajú v súlade s právnymi predpismi upravujúcimi účtovníctvo a daňové povinnosti, spravidla po dobu 10 rokov nasledujúcich po roku, ktorého sa účtovný doklad týka.

Poučenie o forme požiadavky na poskytnutie osobných údajov od dotknutých osôb:
Poskytnutie osobných údajov je zákonnou požiadavkou vyplývajúcou z právnych predpisov v oblasti účtovníctva a daní. Bez poskytnutia potrebných údajov nie je možné riadne vystaviť účtovné doklady ani splniť zákonné povinnosti Prevádzkovateľa.

Zdroj osobných údajov:
Osobné údaje sú získavané priamo od klienta – podnikateľského subjektu alebo od osoby oprávnenej konať v jeho mene.

Informácie o existencii automatizovaného individuálneho rozhodovania vrátane profilovania:
Pri spracúvaní osobných údajov nedochádza k automatizovanému individuálnemu rozhodovaniu ani k profilovaniu v zmysle článku 22 Nariadenia GDPR.

